Tubiret ɣelqen ass n larebɛa yezrin abrid yettawin gar tɣiwant n Lxebuziya akk tɣiwant Ʃin Bessam anda ssuturen s ubrid yettwaxeṣṣen i yemsebriden kan meḥsub abrid ansi ur ttɛeddayent ara tkerusin imi uɣalen ttidiren di lxuf ḥaca seg ubrid acku ur tteɛeddayen ama gezmen abrid dayen i d-yeglan s lmut n yiwet n teqcict yesɛan 19 n yiseggasen di leɛmer-is imi tewti-tt yiwet n tkerust di tuɣalin-is ɣer uxxam, wwin-tt ɣer sbiṭar n Tizi Wezzu d acu kan tewweḍ leɛfu Rebbi dayen yeğğan imezdaɣ n taddart-a ad sḥissfen aṭas d lleḥzen i d-yeɣlin di tama-agi s lmut-a, ɣef waya ɣelqen abrid akken ad ẓren imḍebren anda tewweḍ liḥala imi abrid-a d yiwen seg yiberdan iweḥala imi abrid-a d yiwen seg yiberdan iweɛren di lwilaya ilaqen ad d-afen tifrat s lɛejlan acku yeččur d tikerrusin akk d lkiran iḥebsen dina d acu kan tamsalt-a teqqim tebɛed ɣef wallen n yimḍebren ur yettaran ara lwelha-nsen ɣer timsal yecban tigi.